OpenLLM-France/wikimedia huggingface dataset:
# Wellton

Wellton és una població dels Estats Units a l'estat d'Arizona. Segons el cens del 2007 tenia 1.905 habitants.

## Demografia

Segons el cens del 2000, Wellton tenia 1.829 habitants, 700 habitatges, i 552 famílies La densitat de població era de 281,3 habitants/km².
Dels 700 habitatges en un 25,7% hi vivien nens de menys de 18 anys, en un 69,4% hi vivien parelles casades, en un 6,1% dones solteres, i en un 21,1% no eren unitats familiars. En el 17,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,9% tenia menys de 18 anys, un 6,7% entre 18 i 24, un 17,4% entre 25 i 44, un 24% de 45 a 60 i un 28% 65 anys o més.
L'edat mediana era de 47 anys. Per cada 100 dones de 18 o més anys hi havia 96,9 homes.
La renda mediana per habitatge era de 27.045 $ i la renda mediana per família de 30.071 $. Els homes tenien una renda mediana de 27.292 $ mentre que les dones 21.250 $. La renda per capita de la població era de 13.644 $. Aproximadament el 16,1% de les famílies i el 21,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Wellton». American Fact Finder. Oficina del Cens dels Estats Units, 12-01-2010.
# Santibáñez de la Sierra

Santibáñez de la Sierra és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 265 | 264 | 243 | 245 |
# Santibáñez de Vidriales

Santibáñez de Vidirales és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1581 | 1437 | 1334 | 1287 |
# Xot de Peterson

El xot de Peterson (Megascops petersoni) és una espècie d'ocell de la família dels estrígids (Strigidae). Habita la selva humida des del sud-est de l'Equador fins al nord-oest Perú. El seu estat de conservació es considera de risc mínim.

## Referències

* ↑ «Xot de Peterson». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «Cinnamon Screech-owl. Megascops petersoni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Sant Pèire (Torí)

Sant Pèire (italià San Pietro Val Lemina, piemontès San Pé) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.480 habitants. Està situat al Pinerolese, una de les Valls Occitanes. Limita amb els municipis de Pinascha, Pineròl, las Pòrtas i lhi Vialar.

## Administració

Llista d'alcaldes :
| Període | Identitat | Partit |
| 2004- | Nino Berger | Llista cívica |
# Tatsumi Kimishima

Tatsumi Kimishima (君島達己, Kimishima Tatsumi), nascut el 21 d'abril de 1950 a Tòquio, és el Conseller Delegat i President de Nintendo Co., Ltd. Va ser el president de Nintendo of America a partir del gener de 2002 succeint a Minoru Arakawa, fins al maig de 2006, quan Reggie Fils-Aime va prendre el seu lloc. Va ser ascendit a director general de Nintendo Co, Ltd a l'abril de 2013. El setembre de 2015 va ser nomenat President de Nintendo Co, Ltd. succeint a Satoru Iwata, que va morir al juliol de 2015.

## Biografia

Kimishima va entrar a Nintendo a través de The Pokémon Company, on va ser anomenat Cap de Finances el 2000, després d'estar treballant 27 anys com a banquer a The Sanwa Bank. Almenys dos anys després, el 2002, ell va ser elevat a President de Nintendo of America; ocupant el lloc deixat per Minoru Arakawa. Lloc que va ocupar fins al 2010, quan aleshores va ser promogut novament a Director Executiu de Nintendo of America i president de la Junta.
El 2013 Kimishima va pujar una altra vegada a la seva carrera, quan va ser triat per a integrar el Grup de Directors de Nintendo del Japó, i el President de Nintendo d'aleshores, Satoru Iwata, assumiria també la funció de Director Executiu de Nintendo of America. El setembre de 2015 va ser nomenat President de Nintendo Co, Ltd. succeint a Satoru Iwata, que havia mort el juliol de 2015. El juny de 2018, va cedir el seu lloc a Shuntaro Furukawa, i ell es mantindria com a assessor executiu.

## Referències

* 1 2 «Notice Regarding Personnel Change of a Representative Director and Role Changes of Directors». Nintendo, 14-09-2015. [Consulta: 14 setembre 2015].
* ↑ Rubin, Brian P. «All Your History: Nintendo Part 6 - Wiidemption». Inside Gaming Daily. [Consulta: 2 abril 2013].
* ↑ «Nintendo's New President Marks Start of New Dynasty».
* ↑ Ashcraft, Brian. «Nintendo Is Getting A New President» (en anglès americà). Kotaku.
Càrrecs de negocis :
| Precedit per: Minoru Arakawa | President de Nintendo of America 2002 – 2006 | Succeït per: Reggie Fils-Aimé |
# Joventuts Socialistes Luxemburgueses

Les Joventuts Socialistes Luxemburgueses (en francès:Jeunesses Socialistes Luxembourgeoises JSL) és l'organització juvenil del Partit Socialista dels Treballadors a Luxemburg. L'organització és membre de la Unió Internacional de Joventuts Socialistes i Joventuts Socialistes Europees.

## Referències

* ↑ Infos on JSL website
# Moenkhausia doceana

Moenkhausia doceana és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 7,7 cm de llargària total.

## Hàbitat

Viu a àrees de clima subtropical.

## Distribució geogràfica

Es troba a Sud-amèrica, a les conques dels rius Mucuri i Doce (Brasil).

## Referències

* ↑ «Moenkhausia doceana». Catalogue of Life. (anglès) (anglès)
* 1 2 3 FishBase (anglès)

## Bibliografia

* Barriga, R. 1991. Peces de agua dulce del Ecuador. Revista de Información técnico-científica, Quito, l'Equador, Politecnica, XVI(3):7-88.
* Benine, R.C. 2002. Moenkhausia levidorsa, a new species from Rio Aripuanã, Amazon basin, Brazil (Characiformes: Characidae). Ichthyol. Explor. Freshwat. 13(4):289-294.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Josep Maria Vall i Cancer

Josep Maria Vall i Cancer (Barcelona, 14 d'agost de 1939 - Barcelona, 30 de juny de 2018) fou un futbolista català de la dècada de 1960.

## Trajectòria

Es formà al FC Barcelona, on destacà en categoria juvenil, en la qual fou internacional amb Catalunya i Espanya, i fou campió de Catalunya les temporades 1955-56 i 1956-57, i campió d'Europa la temporada 1956-57. Pujà a l'equip d'Aficionats i al CD Comtal, amb el qual jugà tres temporades a Segona Divisió. Entre 1960 i 1964 jugà al Llevant UE, club amb el qual ascendí a primera divisió. El 1964 fitxà pel RCD Espanyol, que el cedí tres temporades al CE Sabadell, entre els anys 1965 i 1968, totes elles a Primera. Retornà a l'Espanyol, on romangué fins a 1970. Amb l'Espanyol jugà dues temporades a Primera i una a Segona. Acabà la seva carrera al CF Calella i al CE Europa.

## Referències

* 1 2 3 4 5 6 7 «Fitxa de Vall». Agrupació Barça Jugadors.
* ↑ «Fallece Josep Maria Vall». El Mundo Deportivo, 30-06-2018 [Consulta: 30 juny 2018].
* 1 2 3 4 5 «Vall: El Europa puede aspirar al segundo puesto». Mundo Deportivo, 25-01-1973. [Consulta: 1r abril 2015].

## Enllaços externs

* Perfil a BDFutbol
# Keisuke Sakamoto

Keisuke Sakamoto és un empresari i dirigent esportiu japonès. Ocupava la presidència del Centre d'Esports Sabadell des del 30 de juliol del 2013 fins a l'any 2015. Fou el trenta-dosè president de la història del club i el primer estranger. Va esdevenir el màxim accionista del club al juliol de 2012 després de l'ampliació de capital obligatòria. Després de ser elegit president pel consell d'administració, va anunciar que el seu objectiu és que l'equip pugés a Primera Divisió en «dos o tres anys» gràcies a inversions en el futbol base i millores en les instal·lacions esportives. Fora del terreny del joc, volia potenciar el perfil mediàtic del CE Sabadell al Japó.
El juliol de 2015, Keisuke decidí vendre la seva part d'accions a un grup d'inversions espanyol, fins que el substituí el fins aleshores conseller, Antoni Reguant.

## Referències

* ↑ Blanch, Joan «Keisuke Sakamoto es converteix en el 32è president de la història del CE Sabadell». Ràdio Sabadell, 31-07-2013 [Consulta: 15 juny 2014]. Arxivat 24 de setembre 2015 a Wayback Machine. «Còpia arxivada». Arxivat de l'original el 2015-09-24. [Consulta: 15 juny 2014].
* ↑ «Sakamoto quiere hacer del Sabadell "un club como Barça o Madrid"» (en castellà). Sport, 31-07-2013. [Consulta: 18 agost 2013].
* ↑ Els nous accionistes majoritaris del club visiten la Nova Creu Alta. http://www.cesabadell.cat/noticies2.asp?id=2893%5BEnllaç+no+actiu%5D
* ↑ «Keisuke Sakamoto: "Nuestra intención es ascender a 1ª en dos o tres años"» (en castellà). Actualitat Sabadell, 2013. [Consulta: 18 agost 2013].
* ↑ Sánchez Nieto, J. «Entrevista a Keisuke Sakamoto: «Nuestra intención es tener al equipo en Primera en 2-3 años»» (en castellà), 01-08-2013. [Consulta: 18 agost 2013].
* ↑ «Sport.es - Keisuke Sakamoto vende el Sabadell a un grupo inversor» (en castellà). [Consulta: 9 març 2019].
# Keith

«Keith» té aquests significats:
* Biografies:
** Cognom:
*** Brian Keith (Bayonne, Nova Jersey, 1921 − Malibú, Califòrnia, 1997), actor estatunidenc.
*** Gilbert Keith Chesterton (Londres, 1874 – 1936), escriptor anglès
*** Richard Keith (Carolina del Nord, 1982), actor estatunidenc
** Prenom:
*** Keith Anderson (Jamaica, 1944), cantant i compositor jamaicà de reggae
*** Keith Andrews (1920, Denver, Colorado), pilot estatunidenc de curses automobilístiques
*** Keith Blair (1976, Clark's Town, Trelawny), músic jamaicà
*** Keith Ferguson (Los Angeles, Califòrnia, 1972), còmic i actor de doblatge de sèries i televisió estatunidenc
*** Keith Greene pilot de curses de Fórmula 1 britànic
*** Keith Haring (Reading, Pennsilvània, 1958 - Nova York, 1990), artista i activista social estatunidenc
*** Keith Jarrett (Allentown, Pennsilvània, 1945) pianista i compositor estatunidenc
*** Keith Park (1892 – 1975) Mariscal en Cap de la RAF
*** Keith Richards (Dartford, Kent, 1943), guitarrista, cantant i compositor anglès de rock
*** Keith Rupert Murdoch, pare del periodista Rupert Murdoch
*** James Keith Pritchett (Watford, 1982), futbolista neozelandès d'origen anglès
* Node de Keith i Flack, estructura que compon el sistema de conducció elèctrica del cor
* Keith, consell de Moray, vila d'Escòcia
# Ministeri de Mitjans de Comunicació de Luxemburg

El Ministeri de Mitjans de Comunicació de Luxemburg (luxemburguès Kommunikatiounsministere vu Lëtzebuerg; francès Ministeri des Communications et des Médias) és un ministeri del gabinet de Luxemburg. El ministre de Mitjans de Comunicació és el responsable de supervisar la regulació del correu electrònic, de la ràdio i la televisió així com de la difusió i la distribució de la banda (freqüència).
Fins al 23 de juliol de 2009, el càrrec era conegut com a «Ministre de Comunicacions» (en francès: Ministre des Communications).

## Llista de ministres de Mitjans de Comunicació

| Ministre | Partit | Data inici | Data fi | Primer Ministre |
| Alex Bodry | LSAP | 14 de juliol de 1989 | 13 de juliol de 1994 | Jacques Santer |
| Mady Delvaux-Stehres | LSAP | 13 de juliol de 1994 | 26 de gener de 1995 | Jacques Santer |
| Mady Delvaux-Stehres | LSAP | 26 de gener de 1995 | 7 d'agost de 1999 | Jean-Claude Juncker |
| François Biltgen (primer mandat) | CSV | 7 d'agost de 1999 | 31 de juliol de 2004 | Jean-Claude Juncker |
| Jean-Louis Schiltz | CSV | 31 de juliol de 2004 | 23 de juliol de 2009 | Jean-Claude Juncker |
| François Biltgen (segon mandat) | CSV | 23 de juliol de 2009 | 4 de desembre de 2013 | Jean-Claude Juncker |
| Xavier Bettel | DP | 4 de desembre de 2013 | Al càrrec | Xavier Bettel |

## Referències

* ↑ «Ministère d'Etat» (en francès). Service Information et Presse. Arxivat de l'original el 2008-03-20. [Consulta: 20 octubre 2015].
* Thewes, Guy. Les gouvernements du Grand-Duché de Luxembourg depuis 1848 (PDF) (en francès). Édition limitée. Luxembourg City: Service Information et Presse, juliol 2003. ISBN 2-87999-118-8 [Consulta: 3 gener 2007].
* «Archives of Mémorial A» (en alemany/francès). Service central de législation. Arxivat de l'original el 2007-06-14.
# Kaiku (peça de vestir)

El kaiku és un tipus de jaqueta curta, sense coll i sempre de punt de gra d'arrós, típica d'Euskadi. Pot ser de diferents colors (blau, verd i negre, blau i negre, vermell i negre) depenent de la província o de l'ocupació de qui el porta. De llana, es caracteritza per no tenir coll, de vegades porta una butxaca frontal i colzeres que, en general, tenen forma de cor.

## Referències

* ↑ Xabier Lauzirika; Xabier Lauzirika Leturia Kaiku, zu zara txapelduna: Xabier Lauzirika "estrobo", Marta Zaldibar. Salgai, 2011. ISBN 978-84-938882-2-0.

## Bibliografia

* Laver, James. Breve historia del traje y la moda. Apéndice de Enriqueta Albizua Huarte. 10ª ed. Madrid: Cátedra, 200+6. (Ensayos arte Cátedra) ISBN 84-376-0732-9

## Vegeu també

* Trau
* Jaqueta

## Enllaços externs

* amarenak.com Arxivat 2019-10-21 a Wayback Machine.
# Michel Colombe

Michel Colombe (Bourges, c. 1430 - c. 1513) va ser un escultor francès, del període final del gòtic francès i el principi del renaixement.
Fill d'una família d'artesans, va ser una figura culminant de l'escultura francesa a principis del renaixement, i continua sent molt poc conegut: s'ignoren les dates exactes del seu naixement i mort, i l'evolució del seu art no es pot seguir perquè falten les obres de joventut i maduresa que assenyalen els documents. Es dubta que fos oriünd de Bretanya, com es va creure abans; la seva família va viure al centre de França, morint el seu pare a Bourges el 1457. Colombe va treballar per a alts dignataris de la mateixa regió executant el 1462 una sèrie d'Apòstols, avui perduts, per a la capella de Baugy al castell del seu protector, el governador de Turena, el qual va deure posar-li amb relació al gran pintor de Tours, Jean Fouquet.
Entre 1480 i 1490 va fer algunes obres per a la capella dels ducs de Bourbon, a Bourbon-Farchambault. Des de 1490 va residir en Tours, on va tenir un taller molt famós, amb deixebles com Guillaume Regnault, que van mantenir el seu estil fins a 1530. A aquesta última etapa de la seva vida pertanyen les obres que permeten de definir la seva personalitat. Entre elles les escultures sepulcrals de dos nens morts per a la tomba de Carles VIII de França (1506) a la catedral de Tours. És especialment recordat per la seva magnífica obra, la tomba de Francesc II de Bretanya i Margarida de Foix, a la catedral de Nantes (1502-1507) i el mausoleu de Filiberto II de Savoia, a Notre-Dame de Brou. Se li atribueix l'Enterrament de l'abadia de Sant Pere (Solesmes) (1494-1498). Un baix relleu encarregat per Georges d'Amboise per al Castell de Gaillon, que reflecteix fins a cert punt la influència de Donatello, es conserva al Museu del Louvre.

## Referències

* ↑ «Michel Colombe». Encyclopædia Britannica [Consulta: 28 maig 2017].

## Enllaços externs

* Michel Colombe en Artcyclopedia (anglès)
# Mira topogràfica

En topografia, una mira topogràfica o estàdia és un regle graduat que permet mitjançant un nivell topogràfic, mesurar desnivells, és a dir, diferències d'alçada.
Amb una mira, també es poden mesurar distàncies amb mètodes trigonomètrics, o mitjançant la retícula de telèmetre estadimètric integrada dins d'un nivell topogràfic, un teodolit o bé un taquímetre
Hi ha diferents models de mira:
* Les més comunes són les mires d'alumini, telescòpiques, de 4 o 5 metres.
* Les mires tradicionals eren de fusta pintada, plegables. La fusta havia de ser ben seca i estabilitzada.
* Per a obtenir mesures més precises, hi ha mires en fibra de vidre amb peces desmuntables i acoblables, per tal de minimitzar les diferències a causa dels jocs inevitables.
* Per a una major precisió, hi ha mires d'Invar, per a ser emprades amb els nivells de precisió amb micròmetre de placa paral·lela: són d'una sola peça, disponible en diferents longituds, per exemple, 3 metres per a usos corrents, o d'un metre per mesurar a sota terra.
Els nivells emprats fins a 1970 invertien la imatge, per aquest motiu les mires es pintaven llavors en simetria especular perquè les xifres es poguessin llegir, però avui dia ja no és el cas.
Les mires estan graduades en metres, decímetres i centímetres, la lectura es realitza precisant fins al mil·límetre.
En les mires destinades a ser usades amb nivells electrònics, les graduacions són reemplaçades per un codi de barres.
Solen portar un nivell de bombolla per comprovar la seva verticalitat durant la mesura.
* Mira de geomètre
* Nivell en una mira anglosaxona
* Mira d'Invar, aguantada per un operador
* Mira d'Invar, aguantada en posició vertical per un operador.

## Vegeu també

* Estadimetria
* Mil angular
* Retícula
* Taquímetre
# Mirabeau

* No s'ha de confondre amb Mirebeau.
«Mirabeau» té aquests significats:
* Mirabeau (francès) o Mirabèu (Valclusa), municipi francès del departament de la Valclusa, regió de Provença – Alps – Costa Blava
* Mirabeau (francès) o Mirabèu (Alps de l'Alta Provença), municipi francès del departament dels Alps de l'Alta Provença, regió de Provença – Alps – Costa Blava
* Le Bignon-Mirabeau, municipi francès al departament del Loiret
* Comte de Mirabeau Honoré Gabriel Riqueti (1749 - 1791), destacat activista i teòric de la Revolució Francesa
* Sibylle Gabrielle Riquetti de Mirabeau (1850, castell de Koetsal, Morbihan – 1932, Neuilly), escriptora política
# Josep Vicent Cabrera Rovira

Josep Vicent Cabrera Rovira (el Verger, 1976) és un poeta valencià que exerceix de professor d'educació secundària. Llicenciat en filologia catalana per la Universitat de València, ha fet també de traductor i corrector i ha escrit ressenyes literàries en diverses revistes de llibres.
L'any 2008 el Departament de Català de la Universitat de Leicester, a Anglaterra, va convidar-lo a dur a terme dues jornades literàries: en la primera va fer un recital de poetes de la Marina-Safor i en la segona un taller de poesia avantguardista.

## Notes

* ↑ Cal destacar la traducció de l'anglès al català dels poemes de l'autora afganesa Nadia Anjoman sota el títol Jo, que no he valgut els budells d'un gos.

## Referències

* 1 2 «27 poetes valencians». Associació Tria Llibres. [Consulta: 23 març 2016].
* ↑ Escrivà i Vidal, Maria Josep «La paraula lliure de Nadià». El Temps, 737, 25-02-2011, pàg. 5.
* ↑ «La paraula lliure de Nadià». Levante. EL MERCANTIL VALENCIANO, 25-02-2011.
* ↑ Sanç, Enric. «Ei, que ja sé francès!». La Veu, 21-06-2014. Arxivat de l'original el 3 d'abril de 2016. [Consulta: 23 març 2016].
# Kalinga

«Kalinga» té aquests significats:
* Província de Kalinga, a les illes Filipines
* Kalingues, singular kalinga, grup ètnic de les Filipines
* Kalinga (llengua), llengua de les Filipines
* Regne de Kalinga, antic regne de l'Índia, a Orissa
* Kalinga o circars, regió de l'Índia que comprenia la zona costanera de la presidència de Madras
* Premi Kalinga de la UNESCO a la divulgació científica
# Miravet (Aragó)

Miravet (en castellà i oficialment, Miravete de la Sierra) és un municipi d'Aragó, situat a la província de Terol i enquadrat a la comarca del Maestrat.
# Karek-Serma

Karek-Serma - Карек-Серма (rus) - és un poble de la República del Tatarstan, a Rússia. El 2010 tenia 112 habitants.

## Referències

* ↑ «Karek-Serma». GeoNames. Arxivat de l'original el 2013-09-06. [Consulta: 27 juliol 2013].
# Joseph Schildkraut

Joseph Schildkraut (22 de març de 1896, Viena, Imperi Austrohongarès - 21 de gener de 1964, Nova York, Estats Units) va ser un actor estatunidenc d'origen austríac.

## Biografia

El 1921, Schildkraut va interpretar el paper del títol en la primera producció americana de Ferenc Molnár, Liliom, l'obra que finalment esdevindria la base per Carousel de Rodgers i Hammerstein.
Va començar a treballar en el cinema mut, tot i que va retornar al teatre ocasionalment. Va tenir aviat èxit al cinema com el Chevalier de Vaudrey al film Orphans of the Storm de D.W. Griffith amb Lillian Gish. Més tard, va fer de Judes Iscariot a la pel·lícula èpica de Cecil B. DeMille Rei de Reis.
Schildkraut va rebre un Oscar al millor actor secundari pel seu paper d'Alfred Dreyfus a The Life of Emile Zola (1937). Va obtenir més fama per interpretar l'ambiciós duc d'Orleans en l'èpica històrica Maria Antonieta (1938), amb Norma Shearer, Tyrone Power, John Barrymore i Robert Morley, i va tenir una actuació notable com el dolent Nicolas Fouquet a L'home de la màscara de ferro (1939).
Schildkraut és també recordat per fer d'Otto Frank a The Diary of Anne Frank (1959). Era també un actor de personatges actius, i surt com a convidat a diversos espectacles televisius primerencs, destacant el Hallmark hall of Fame, on va fer de Claudi en la producció televisiva de 1953 de Hamlet, amb Maurice Evans. També va aparèixer en dos episodis de The Twilight Zone, Deaths-Head Revisited i The Trade-Ins. El 1963, va ser nomenat com a millor actor als Premis Emmy per la seva actuació al drama Sam Benedict amb Edmond O'Brien i Richard Rovella.

## Filmografia

* Orphans of the Storm (1921)
* The Road to Yesterday (1925)
* The King of Kings (1927)
* Show Boat (1929)
* The Mississippi Gambler (1929)
* Carnival (1931)
* Viva Villa! (1934)
* Cleopatra (1934)
* The Crusades (1935)
* The Garden of Allah (1936)
* Slave Ship (1937)
* Souls at Sea (1937)
* The Life of Emile Zola (1937)
* Lancer Spy (1937)
* Maria Antonieta (1938)
* Suez (1938)
* Idiot's Delight (1939)
* Els tres mosqueters (The Three Musketeers) (1939)
* L'home de la màscara de ferro (The Man in the Iron Mask) (1939)
* Mr. Moto Takes a Vacation (1939)
* The Rains Came (1939)
* The Shop Around the Corner (1940)
* The Tell-Tale Heart (1941)
* Algun dia tornaré (Flame of Barbary Coast) (1945)
* The Cheaters (1945)
* Monsieur Beaucaire (1946)
* Lady of the Tropics (1939)
* The Diary of Anne Frank (1959)
* The Greatest Story Ever Told (1965)